KLASA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Samobor, 18.03.2022. godine

Trgovačko društvo Komunalac d.o.o. prima u radni odnos te objavljuje

**JAVNI POZIV ZA ZAPOŠLJAVANJE**

**Za prijam radnika u radni odnos na puno radno vrijeme**

1. **RADNIK NA SKUPLJANJU-ODVOZU KOMUNALNOG OTPADA I PRETOVARNOJ STANICI – 4 izvršitelja/ice**

**Uvjeti za prijavu na javni poziv:**

1. **NK radnik**
2. **Zdravstvena sposobnost za obavljanje poslova radnog mjesta na koje se osoba prima (fizička i psihička zdravstvena sposobnost)**
3. **Radno iskustvo nije potrebno.**

**Na javni poziv se pod jednakim uvjetima imaju pravo javiti osobe oba spola.**

**OPIS POSLOVA:**

* obavlja utovar i istovar miješanog komunalnog otpada i krupnog (glomaznog) komunalnog otpada
* donosi spremnike za otpad do vozila, prazni ih i vraća na prvobitno mjesto
* odgovoran je za pravovremeno i kvalitetno izvršavanje radnih zadataka
* dužan je pridržavati se svih propisanih mjera zaštite na radu
* obavlja i druge poslove prema nalogu samostalnog referenta za miješani komunalni otpad i biootpad, samostalnog referenta za reciklabilni komunalni otpad, papir i karton, referenta za tehničku pripremu i glomazni komunalni otpad, voditelja službe i pomoćnika direktora za tehničke poslove
* postupa sukladno zahtjevima sustava upravljanja kvalitetom definiranim pripadajućim dokumentima
* za svoj rad odgovoran je samostalnom referentu za miješani komunalni otpad i biootpad, samostalnom referentu za reciklabilni komunalni otpad, papir i karton, referentu za tehničku pripremu i glomazni komunalnu otpad, voditelju službe i pomoćniku direktora za tehničke poslove.

Uz pisanu prijavu na javni poziv za radno mjesto RADNIK NA SKUPLJANJU-ODVOZU KOMUNALNOG OTPADA I PRETOVARNOJ STANICI obvezno se prilaže:

1. Životopis
2. Dokaz o državljanstvu (preslika domovnice ili važeće osobne iskaznice).

U prijavi na javni poziv navode se i podaci podnositelja prijave (ime i prezime, adresa prebivališta, broj telefona/mobitela, adresa e-pošte, isključivo za potrebe ovog postupka). Molimo kandidate/kinje da prije dostave prijave pročitaju informaciju o obradi podataka na službenoj stranici društva link. <http://komunalac-samobor.hr/komunalac/zastita-osobnih-podataka-c388>

Prijave na javni poziv s dokazima o ispunjavanju uvjeta podnose se pisanim putem:

1. Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „za natječaj“
2. Osobno na Info pultu na adresi sjedišta t.d. Komunalac d.o.o.
3. Na e-mail adresu: komunalac@komunalac-samobor.hr , s naznakom: „Prijava za radno mjesto – **„RADNIK NA SKUPLJANJU-ODVOZU KOMUNALNOG OTPADA I PRETOVARNOJ STANICI“**

Napomena: javni poziv je otvoren do popune traženog broja radnih mjesta.

Zainteresirani kandidati mogu zatražiti potrebne informacije od osobe za kontakt radnim danom od 7 do 15 sati. Osoba za kontakt je Sandra Šelja, administrativni referent i arhivar u Opće pravno kadrovskoj službi, broj telefona 01/5554320.

 Direktor:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Renato Raguž, dipl. ing. stroj.